รองนายกรัฐมนตรี ระบุ 4 ส.ส.พรรคอนาคตใหม่ ที่ถูกขับออกจากพรรค ต้องมีหนังสือแจ้งอย่างเป็นทางการ ส่วน 3 ส.ส.พรรคอนาคตใหม่ ที่ร่วมชุมนุมแฟรตม็อบ มีเอกสิทธิ์ ส.ส.คุ้มครอง
รองนายกรัฐมนตรี ระบุ 4 ส.ส.พรรคอนาคตใหม่ ที่ถูกขับออกจากพรรค ต้องมีหนังสือแจ้งอย่างเป็นทางการ ส่วน 3 ส.ส.พรรคอนาคตใหม่ ที่ร่วมชุมนุมแฟรตม็อบ มีเอกสิทธิ์ ส.ส.คุ้มครองนายวิษณุ เครืองาม รองนายกรัฐมนตรี กล่าวถึงกรณีที่จะมีการเอาผิด 3 ส.ส.พรรคอนาคตใหม่ ที่ไปร่วมเคลื่อนไหวชุมนุมทางการเมือง แฟรตม็อบ ว่า ผู้ที่เป็นสมาชิกรัฐสภา จะมีสิทธิ์ 2 ประการคือ เอกสิทธิ์และความคุ้มกันโดยในส่วนของเอกสิทธิ์นั้น จะมีกรณีเดียวคือ การพูด หรืออภิปรายในสภาฯ ซึ่งจะถือว่าไม่ผิด ไม่อาจดำเนินคดีได้ ไม่ว่าจะนอกหรือในสมัยประชุมสภาฯ ส่วนความคุ้มกัน แปลว่าผิดแต่จะนำตัวไปดำเนินคดีในสมัยประชุมไม่ได้ ต้องรอให้ปิดสมัยประชุม หรือขออนุญาตต่อสภา ที่สมาชิกผู้นั้นเป็นสมาชิก เพียงแต่นำไปได้เฉพาะการสอบสวนและเมื่อถึงวันประชุมสภาฯ ก็ให้ส่งตัวกลับ แต่ตามปกติเมื่อมีการขอตัวต่อที่ประชุมสภาฯ ก็จะไม่มีการส่งตัว ยกเว้นเป็นคดีที่จับได้คาหนังคาเขา เฉพาะหน้า หรือเป็นความผิดบางประเภท เช่นการหมิ่นพระบรมเดชานุภาพ หรือคดีใกล้จะขาดอายุความส่วนกรณีของ 4 ส.ส.พรรคอนาคตใหม่ ที่ขับออกจากพรรค แต่ทางพรรคอนาคตใหม่ยังไม่แจ้ง กกต.อย่างเป็นทางการนั้น นายวิษณุ กล่าาวว่า เท่าที่ทราบ กกต.กำลังดำเนินการในเรื่องนี้อยู่ โดยทางกฎหมายแล้ว ทางพรรคอนาคตใหม่จะต้องมีหนังสือแจ้งอย่างเป็นทางการไปยัง กกต.ด้วย ซึ่งในทางกฎหมาย เมื่อพรรคมีมติแล้ว ก็ถือว่าชัดเจน แต่ต้องมีหลักฐาน